बॉर्डर क्रॉस करके आया, गांव रूपनगर से BSF ने पकड़ा; जिला बहावलनगर का मुकर्रम शरीफ
पंजाब BSF ने एक पाकिस्तानी नागरिक को गिरफ्तार किया है। युवक फाजिल्का जिले के भारत पाकिस्तान सरहदी इलाके के गांव रूपनगर में घूमता मिला। वह बॉर्डर क्रॉस करके भारत में दाखिल हुआ।
पंजाब BSF ने एक पाकिस्तानी नागरिक को गिरफ्तार किया है। युवक फाजिल्का जिले के भारत पाकिस्तान सरहदी इलाके के गांव रूपनगर में घूमता मिला। वह बॉर्डर क्रॉस करके भारत में दाखिल हुआ। गांव की गलियों में घूमते हुए चैकिंग के दौरान वह पकड़ा गया। जवानों ने उसे थाना खूईखेड़ा पुलिस के हवाले कर दिया।
युवक बोला- घूमते हुए इस पार आ गया
SHO सुनील कुमार के मुताबिक, युवक का नाम मुकर्रम शरीफ है। वह पाकिस्तान के जिला बहावलनगर का रहने वाला है। शुरुआती पूछताछ में उसने बताया कि वह घूमते हुए इस पार आ गया। पुलिस अधिकारी अब यह पता लगाने में जुटे हैं कि वह भारत पाकिस्तान सरहद क्रॉस करके भारत में किस लिए दाखिल हुआ।